**JUGOINSPEKT BEOGRAD AD**

**BEOGRAD, TRG REPUBLIKE 3/I**

**Na osnovu člana 277. stav 1. tačka 1. u vezi sa članom 281. stav 1. ,4. i 6. Zakona o privrednim društvima i člana 58. Statuta, Upravni odbor privrednog društva JUGOINSPEKT BEOGRAD AD na svojoj VIII redovnoj sednici održanoj 12.05.2011. godine doneo je**

**O D L U K U**

**O SAZIVANJU VANREDNE SKUPŠTINE AKCIONARSKOG DRUŠTVA**

**za 31.05.2011. godine u 12 sati u prostorijama Društva na Trgu republike br.3/I sa sledećim**

**DNEVNIM REDOM**

**1. Imenovanje radnih tela Skupštine – zapisničara, dva overavača zapisnika i komisije za glasanje**

**2. Predlog odluke o prihvatanju predloga Republičke direkcije za imovinu Republike Srbije Sporazuma o udelu državne svojine u sredstvima koja koristi JUGOINSPEKT BEOGRAD akcionarsko društvo za kontrolu kvaliteta i kvantiteta robe – u načelu**

**Određuje se 12.05.2011. godine kao dan sa kojim se utvrđuje lista akcionara sa pravom učešća na Skupštini, prema izvodu iz Centralnog registra.**

**Pravo učešća u radu i odlučivanju na sednici Skupštine imaju predstavnici društvenog kapitala i akcionari koji imaju najmanje 100 ( sto ) akcija sa pravom upravljanja, lično ili preko punomoćnika. Akcionari koji poseduju manje od 100 akcija pravo na upravljanje i odlučivanje ostvaruju ugovornim udruživanjem i imenovanjem zajedničkog predstavnika da kao njihov punomoćnik učestvuje u radu Skupštine. Punomoćje, odnosno ugovor o udruživanju dostavlja se Društvu najkasnije 5 dana pre održavanja Skupštine. Svaka akcija daje pravo na jedan glas.**

**Uvid u materijal za sednicu može se vršiti svakog radnog dana od 12 do 14 sati u Prostorijama Sekretara Društva u Beogradu, Trg republike 3/I, počev od 24.05.2011. godine.**

**Predsednik Upravnog odbora**

**Borislav Andrić**